《奉和籀书周大士十首 其九》
明代·释古义

共道西岩好，明朝最上登。寻山洵有约，拨草得无曾。

古径从云卧，新诗共客徵。閒吟聊自适，跌宕信乌藤。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。